Не клони
Мило Јововић 

Не клони духом јуначе врли!
Вини се зорно к'о соко сив,
Кад душман клети на тебе хрли,
Плани к'о муња и огањ жив.

Не клони снагом српски витеже,
Кријепко лети у крвав бој,
Кад бијесне рђе на тебе ржу,
Из паса тргни љут ханџар свој.

Не клони надом Србине мили,
И твојим мукам' доћи ће крај,
Патнику који рад правде цвили
Милостив Господ приправља рај.

Не клони духом, не клони снагом,
Тјеши се надом Србине мој,
И гини славно за твојим благом
За род, слободу и образ свој.

Бар (Црна Гора)., Мило Јововић, „Голуб“, број 20., у Сомбору, 15. децембра 1898., стр. 307.
Јововићеве пјесме 1898.